Iż-żagħżugħ mill-Imtarfa twaqqaf waqt li kien għaddej fi Triq il-Kosta Żagħżugħ ta' 26 sena ġie arrestat ilbieraħ waranofsinhar mill-Pulizija tal-Iskwadra ta' Kontra d-Droga wara li fil-karozza tiegħu nstabet sustanza suspettata kannabis lesta biex tiġi ttraffikata. Iż-żagħżugħ ġie mwaqqaf fi Triq il-Kosta f'Baħar iċ-Ċagħaq fejn fil-karozza nstabet kaxxa tal-kartun b'40 kilogramma sustanza suspettata ħaxixa tal-kannabis u basket b'sitt kilogrammi raża tal-kannabis. Bil-każ ġiet infurmata l-Maġistrat tal-Għassa li ħatret diversi esperti bies jassistuha.